stanford-oval/wikipedia huggingface dataset:
אליפות העולם בהוקי קרח
הערות שוליים

↑  כולל תקופת צ'כוסלובקיה - הסטטיסטיקה של המדינות נספרת ביחד על ידי פדרציית ההוקי קרח הבינלאומית
↑  עד 1968 שימש הטורניר האולימפי באופן רשמי גם כאליפות עולם
1 2 3  בשנות ה-80 של המאה ה-20 לא התקיימה אליפות עולם בשנה אולימפית, אך הטורניר האולימפי לא הוכר כאליפות עולם. לכן לא התקיימו אליפויות ב-1980, 1984 ו-1988.
↑  ג'ניה בילואוסקו, ‏‏אליפות העולם בהוקי מגיעה לשלבי ההכרעה, באתר ספורט1, 14 במאי 2015
↑  אליפות 2021 יועדה להתארח במשותף בלטביה ובלארוס. עקב המצב הפוליטי והבריאותי בבלארוס הוחלט להסירה מאירוח האליפות, ולאחר מכן הוכרזה לטביה כמארחת האליפות לבדה.
↑  האליפות הייתה אמורה להיערך ברוסיה, אך זכות האירוח ניטלה ממנה בשל הפלישה הרוסית לאוקראינה.
| --- | --- |
בקרת זהויות :  NKC: ko2004226026  VIAF: 151230103   WorldCat (עם VIAF): 151230103 
היכל הקרח באנטוורפן שנבנה לקראת אולימפיאדת אנטוורפן (1920), שנחשבת רשמית גם לאליפות העולם הראשונה
שחקני ויניפג פאלקונס, כנציגי קנדה, בדרכם לאולימפיאדת אנטוורפן (1920). בתמונה גם איש צוות הספינה ואישה לא מזוהה
נבחרת קנדה זוכת מדליית הזהב באולימפיאדת סנט מוריץ (1928), שהורכבה הפעם משחקני נבחרת אוניברסיטת טורונטו
צ'כוסלובקיה מול גרמניה, אליפות העולם 1938
שוודיה מנסה להבקיע שער מול מערב גרמניה באליפות העולם 1953
קנדה מול ברית המועצות במשחק המכריע של אליפות העולם 1954
טקס הפתיחה של אליפות העולם 1966 בליובליאנה, יוגוסלביה,על גלוית דואר
ברית המועצות חוגגת שער מול קנדה, אליפות העולם 1967
רוסיה מבקיעה שער מול קנדה במשחק הגמר של אליפות העולם 2008
נבחרת רוסיה, אלופת העולם 2008, בקבלת פנים בקרמלין עם דמיטרי מדבדב
משחק הפתיחה של אליפות העולם 2010 בין גרמניה לארצות הברית, שהתקיים באצטדיון הכדורגל פלטינס ארנה שבגלזנקירכן, גרמניה, משך 77803 צופים - שיא קהל באליפות העולם
נבחרת שוודיה, בקסדות מוזהבות שהוכנו במיוחד לאירוע, חוגגת את הזכייה באליפות העולם 2013
ישראל, בלבן, מול סרביה באליפות העולם 2014 דרג 2A
Linpus Linux

| --- | --- |

 מפתח:  Linpus Technologies
 משפחה:  גנו/לינוקס
 מודל קוד:  קוד פתוח
 גרסה אחרונה:  Lite 2.1 ב־7 במרץ 2014
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מבוססת על:  Red Hat Enterprise Linux 
 אתר אינטרנט:  http://www.linpus.com/products/product_view_en/91 
 
לינפוס לינוקס (אנגלית: Linpus Linux) היא הפצת גנו/לינוקס, נגזרת של פדורה, המיועדת להפצה בשוק האסייתי, עם תמיכה מלאה בשפה הסינית והיפנית.
היא פותחה על ידי צוות פיתוח של חברת לינפוס טכנולוגיות (Linpus Technologies) ושוחררה בתאריך 11 בספטמבר 2001 (גרסה 8.1 בטא).
להפצה זו גרסה המיועדת למחשבים בעלי חומרה חלשה, לינפוס לייט (Linpus Lite), הנחשבת להפצה קלה וחסכונית במשאבים.
לינפוס לינוקס הייתה מערכת ההפעלה הראשית במחשבי Acer Revo 3610/3700 ולינפוס לייט במחשבי Acer Aspire One.
ההפצה ניתנת להורדה בגרסת 32 ו-64 ביט (בגרסה מלאה, חלקית Lite או בגרסת מולטימדיה Linpus Media Center), למכשירים עם מינימום 256MB זיכרון, ניתנת להתקנה על מחשבים עם מסכים קטנים ותומכת ברזולוציות נמוכות כגון: VGA 640X480.
המערכת מופצת כשעליה מותקנות מראש תוכניות רבות כגון: תוכנת הדואר האלקטרוני Mozilla Thunderbird, דפדפן האינטרנט FireFox, חבילת יישומים משרדיים Libre Office ועוד.
וודוויל

ערך זה עוסק בסוג של מופע בידור. אם התכוונתם למשמעות אחרת, ראו .
גרטרוד הופמן (Hoffmann), אחת מכוכבות הוודוויל בתלבושת אופיינית
ווֹדְווִיל (Vaudeville) היה סוג של מופע בידור שהיה פופולרי בעיקר בצפון אמריקה בין 1880 ל-1930 ובמידה רבה גם באירופה. מופעי הוודוויל הועלו על ידי להקות נודדות באולמות ועל במות מתחת לכיפת השמים בערים ובעיירות ברחבי אמריקה. מופע וודוויל כלל סדרה של מופעים קצרים שהתפרסו על פני מספר שעות וכללו ריקודים, תיאטרון (בעיקר קומדיות אך גם דרמות), מעין סטנד-אפ (שנקרא אז "קומדיה"), קסמים, לוליינות ולהטוטנות, נאומים בנושאים שונים, הקרנת קטעי פנס קסם או ראינוע, הצגת חידושים והמצאות, מכירת תרופות פלא תוך הצגת מקרי ריפוי מופלאים ועוד. חלק מאמני הוודוויל היו כוכבים שריכזו סביבם התעניינות בדומה לידוענים כיום, והם ניחנו בריבוי כישרונות כגון שירה, ריקוד, נגינה, פעלולנות, נשיאת נאומים ספונטניים מבדחים וכדומה.
היסטוריה

מקור השם הוא ככל הנראה מצרפתית – voix de ville הוא "קול העיר", כלומר המופע הנודד הביא את קולה של העיר אל העיירה הנידחת. מופעי וודוויל צמחו בצרפת במאה ה-17 ממופעים שכללו הצגת בעלי מום ("פריק שואו"), ילדי פלא המוכשרים בריקוד, שירה ואף בחשבון והופעות עם בעלי חיים. חלק מהוודווילים שמו דגש על מוזיקה (סגנון הרגטיים תואם את התקופה) ובחלקם הוצגו אפרו-אמריקאים או לבנים המחופשים לשחורים השרים את שיריהם ורוקדים את ריקודיהם (מופעים אלה כונו "מינסטרלים").
תוכני הוודוויל היו (והפכו להיות במהלך השנים יותר ויותר) "נקיים" מבחינה גזעית ומינית וכוונו לקהל של מעמד בינוני, לגברים ולנשים כאחד. לקראת סוף המאה ה-19 ולאחר מפנה המאה העשרים היה מופע הוודוויל למופע בידור מוזיקלי בעיקרו. תכנים חריגים, גזעניים ומיניים הועלו עבור קהל של מעמד הפועלים, גברים בעיקר, במסגרת מופעים דומים מבחינת המסגרת, שנקראו "בורלסקה" (Burlesque, שהוא גם שם קדום לוודוויל) והיו פרועים יותר. החומר החריף יותר צונזר בפקודות בתי משפט מקומיים. הוראות הצנזורה הגיעו במעטפות כחולות ולכן החומר הראוי לצנזורה כונה "חומר כחול", שם שדבק בתכנים מיניים בוטים עד ימינו (כגון "סרט כחול").
המופע

בדרך כלל להקת הוודוויל הייתה מגובשת ובראשה עמד אמרגן ("אימפרסריו") שקבע את לוח ההופעות, קיבל את הכסף ושילם משכורות לחברי הלהקה. הלהקות נעו בדרכים חודשים רבים. כמעט בכל עיר או עיירה בארצות הברית הוקם מבנה תיאטרון לאירוח להקות וודוויל. המופעים חולקו לשלוש דרגות, שהשפיעו על גודל הלהקה ועל גודל האולם בו הציגה. המופע הזול והקטן ביותר נקרא "small time", הבינוני "medium time" והגדול "big time", כינוי המשמש עד ימינו לתיאור דבר-מה גדול ומוצלח במיוחד. היכל מופעי ה"ביג טיים" היה ה"Palace Theatre" (תיאטרון הארמון) בברודוויי, ניו יורק שנפתח ב-1913 ושהפיכתו לבית קולנוע ב-1932 מסמלת את סוף ימי הוודוויל.
התבנית של מופע החבובות היא של מופע וודוויל.
לקריאה נוספת

David Monod, Vaudeville and the Making of Modern Entertainment, 1890-1925, University of North Carolina Press, 2020 (הספר בקטלוג ULI)
Rick DesRochers, The Comic Offense from Vaudeville to Contemporary Comedy: Larry David, Tina Fey, Stephen Colbert, and Dave Chappelle, Bloomsbury Academic, 2014 (הספר בקטלוג ULI)
M. Alison Kibler, Rank Ladies: Gender and Cultural Hierarchy in American Vaudeville, University of North Carolina Press, 1999 (הספר בקטלוג ULI)
David Freeland, Automats, Taxi Dances, and Vaudeville: Excavating Manhattan's Lost Places of Leisure, New York University Press, 2009 (הספר בקטלוג ULI)
Brenda Dixon Gottschild, Waltzing in the Dark: African American Vaudeville and Race Politics in the Swing Era, Palgrave Macmillan, 2000 (הספר בקטלוג ULI)
L. Woods, Transatlantic Stage Stars in Vaudeville and Variety Celebrity Turns, Palgrave Macmillan, 2006 (הספר בקטלוג ULI)
Lynn Abbott, The Original Blues: the Emergence of the Blues in African American Vaudeville, University Press of Mississippi, 2017 (הספר בקטלוג ULI)
Nicholas Gebhardt, Vaudeville Melodies: Popular Musicians and Mass Entertainment in American Culture, 1870-1929, University of Chicago Press, 2017 (הספר בקטלוג ULI)
Henry Jenkins, What Made PIstachio Nuts?: Early Sound Comedy and the Vaudeville Aesthetic, Columbia University Press, 1992 (הספר בקטלוג ULI)
Geoffrey Hilsabeck, American Vaudeville, West Virginia University Press, 2021 (הספר בקטלוג ULI)
הערות שוליים

↑  השמות למופע דומה לוודוויל באירופה היו Revue או Burlesque
↑  BURLESQUE: SURVIVE BY DOING WHAT VAUDEVILLE WON'T
↑  Blue Material
| --- | --- |
בקרת זהויות :  NLI: 987007534281205171  GND: 4187453-5  LCCN: sh85142419  NARA: 10641564  NKC: ph587407 
הקלטה שערך תומאס אלווה אדיסון ב-1910 ובה השיר How can they tell that I'm Irish בביצוע אמן הוודוויל אדואר מ. פאוור (Favor)
TvOS

| --- | --- |

 מפתח:  אפל
 משפחה:  דמוית יוניקס, BSD
 מודל קוד:  קוד סגור עם רכיבים בעלי מודל קוד פתוח
 מחזור חיים:  30 באוקטובר 2015 – הווה (9 שנים) 
 גרסה אחרונה:  12.1.2‏ (16K534) ב־22 בינואר 2019
 סוג גרעין:  היברידי (XNU)
 פותחה בשפות:  C,‏ C++,‏ Swift ו-Objective-C
 סוג רישיון:  תוכנה קניינית מסחרית
 מצב עבודה:  נוכחי
 פלטפורמות:  Apple TV (דור רביעי ומעלה)
 אתר אינטרנט:  developer.apple.com/tvos
 
tvOS היא מערכת הפעלה שפותחה על ידי חברת אפל עבור הדור הרביעי של נגן המדיה הדיגיטלי Apple TV.‏ tvOS הוכרז ב-9 בספטמבר 2015 באירוע ספטמבר 2015 של אפל, לצד הדור הרביעי של ה- Apple TV. ב-26 באוקטובר 2015, החלו ההזמנות מראש של Apple TV דור 4, ומשלוחים החלו בשבוע שאחריו.
tvOS מבוססת באופן נרחב על מערכת ההפעלה iOS בעוד שתוכנת המערכת עבור הדור השני והשלישי של Apple TV התבססו על גרסאות מופשטות של iOS. לפני אירוע ספטמבר 2015 של חברת אפל, שנערך ב-9 בספטמבר 2015, הופצה שמועה על הדור הרביעי של Apple TV שכולל תמיכה ביישומי צד שלישי דרך App Store.
היסטוריה

ב-30 באוקטובר 2015, הדור הרביעי של Apple TV הפך לזמין לרכישה וכלל את tvOS 9.0. ב-9 בנובמבר 2015, הופצה הגרסה החדשה tvOS 9.0.1, שכללה בעיקר עדכון לטיפול בבעיות קלות.
tvOS 9.1 הופצה ב-8 בדצמבר 2015, לצד מערכת OS X בגרסה 10.11.2,‏ iOS בגרסה 9.2 ו-watchOS בגרסה 2.1. לצד עדכונים אלה, אפל עדכנה את יישומי השליטה מרחוק ב-iOS וב-watchOS המאפשרים שליטה בסיסית בדור הרביעי של מכשיר ה-Apple TV (לפני כן, היישום פעל רק עם גרסאות קודמות של Apple TV).
ב-25 בנובמבר 2015, פייסבוק החלה בפיתוח היישום שלה עבור tvOS המאפשר ליישומים אחרים המותקנים ב-Apple TV להשתמש בחשבון הפייסבוק לצורך התחברות לשירותים, שיתוף תכנים עם פייסבוק ושימוש ב-Facebook Analytics באופן הזהה לאופן בו יישומי iOS עושים זאת.
ב-2 בדצמבר 2015, טוויטר החלה בפיתוח השירות שלה לאימות הכניסה לחשבון טוויטר עבור tvOS‏ - Digits - המאפשר למשתמשים להתחבר ליישומים ושירותים דרך Apple TV באופן פשוט יחד עם קוד הזמין באופן מקוון.
ב-11 במרץ 2016, קבוצת Pangu הכריזה בציוץ בטוויטר על פיתוח כלי חדש לפריצת Apple TV המריץ את מערת tvOS בגרסה 9.0-9.0.1 ויהפוך לזמין באותו שבוע.
ב-13 ביוני 2016 בכנס WWDC לשנת 2016, סגן הנשיא של חברת אפל לשירותי אינטרנט אדי קיו הכריז על הגרסה הבאה של tvOS,‏ tvOS 10. גרסה זו מביאה תכונות חדשות כדוגמת שיפורים בחיפוש Siri, כניסה יחידה למנויים בכבלים, מצב חשוך ויישום חדש לשליטה מרחוק ב-Apple TV.
תכונות

tvOS בגרסתה התשיעית הגיעה עם תכונות חדשות עבור הדור הרביעי של Apple TV. אחת התכונות העיקריות היא השימוש בלוח מגע המוטמע על גבי השלט הרחוק של מכשיר ה-Apple TV ובכך לעבור במהירות בין מסכים ולהפעיל מחוות משתמש מתוך השלט. בנוסף, הגרסה התשיעית של tvOS הציגה את חנות היישומים App Store החדשה עבור tvOS והמוכרת ממערכות הפעלה אחרות של חברת אפל, באפשרותם של המשתמשים להתקין מתוך החנות תכנים אשר פותחו על ידי מפתחים העוסקים בפיתוח יישומים עבור Apple TV ו-tvOS.‏ tvOS 9 מביאה ל-Apple TV בדורו הרביעי את המסייעת האישית Siri, המאפשרת למשתמשים לבצע משימות מרובות במסך הטלוויזיה, כגון חיפוש חוצה-מסכים אחר סרט או תוכנית טלוויזיה, הילוך אחורי בעת צפייה בתכנים, הילוך קדמי, שם הסרט הנוכחי המתנגן ושם השחקן או הבמאי ומעבר אחורי ל-15 שניות. tvOS 9 מוסיפה תמיכה בריבוי משימות המציג את כלל היישומים הפועלים במסך אחד, אפשרויות מתקדמות יותר להתאמה אישית של יישומי ה-Apple TV, שומרי מסך קולנועיים ושליטה מרחוק בטלוויזיה באמצעות שלט ה-Siri החדש הניתן לחיבור באמצעות טכנולוגיית Bluetooth ואף דרך מכשיר תומך HDMI-CEC ב-tvOS. בנוסף, tvOS מאפשרת למשתמש לנהל את מכשיר ה-Apple TV בדרכים שונות ומגוונות. בין היתר, נכללות אפשרויות כגון שימוש בשלט ה-Siri הכלול במארז, חיבור שלט אוניברסלי צד-שלישי, חיבור שלט משחק MFi לשליטה במשחקים, שימוש ביישום השלט הרחוק במכשיר iOS וחיבור מקלדת תומכת טכנולוגיית Bluetooth על מנת לסייע למשתמש להקליד באופן פשוט יותר.
ראו גם

iOS
watchOS
macOS
הערות שוליים

↑  Welch, Chris. "New Apple TV announced with Siri and App Store, coming in October for $149". The Verge. נבדק ב-16 בנובמבר 2015. {{cite web}}:  (עזרה)
↑  "Apple TV: Everything We Know". MacRumors. נבדק ב-16 בנובמבר 2015. {{cite web}}:  (עזרה)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מלחמת טורקיה–אתיופיה

מלחמת טורקיה–אתיופיה הייתה מלחמה בין האימפריה העות'מאנית לבין האימפריה האתיופית. החלה בפלישה עות'מאנית וכיבוש העיר מאסאווה ב-1557. המלחמה נמשכה לסירוגין עד חתימת הסכם השלום ב-1624.
העילה העות'מאנית למלחמה > הסיבה: חשיבות האזור

החשיבות של אתיופיה עבור העות'מאנים הייתה מיקומה הגאוגרפי, מערבית למצר באב אל מנדב, ושליטתה של האימפריה האתיופית בחופה של סומליה המודרנית במפרץ עדן. העות'מאנים לא פלשו לאתיופיה בגלל חולשת הצי העות'מאני והצורך להחזיק את כל הכח שלו באזור כנגד הפורטוגזים. הפורטוגזים התעניינו באזור מסיבות כלכליות - האזור הוא פוטנציאל לעבדים, ברזל וסחורות נדירות, וחשוב למסחר בתבלינים. העות'מאנים עצמם התעניינו באזור בגלל סחורות נדירות כגון פנינים המצויות באיי דחלק, וזהב ושנהב באזור ברברה שכמותם תוארה כ"בלתי מוגבלת". סיבה נוספת היא המחויבות הדתית לכבוש את אתיופיה, שכן האתיופים הנוצרים תקפו את המוסלמים. העמים המוסלמים שישבו בקרן אפריקה וסביב אתיופיה, בייחוד בסומליה וסודאן של היום, פנו אל העות'מאנים ודרשו מהם להפסיק את המסחר עם אתיופיה הנוצרית, על פי פסיקתו של הנביא מוחמד לפיה "אתיופיה פטורה מג'יהאד" אלא אם היא תפתח במלחמה כנגד המוסלמים, כפי שקרה בתקופת מלחמת אתיופיה-אדאל.
לאחר כיבושם העות'מאני של סוריה, לבנון, ארץ ישראל, מצרים והערים הקדושות לאסלאם מכה ומדינה כחלק מהמערכה לכיבוש אזור חג'אז, אזור אתיופיה הפך למשמעותי לטורקים בגלל החג'. העות'מאנים שרצו מעבר בטוח לעולי הרגל למכה היו צריכים לבסס את כוחם באזורים המוסלמים שמדרום למזרח התיכון. הכוח המשמעותי שהפריע לעות'מאנים באזור היה האימפריה הפורטוגזית, שאר מדינות האזור, המוסלמיות בעיקר, ראו את האימפריה העות'מאנית כבעלת ברית. 
אחת השיטות להתפשטות האימפריה העות'מאנית הייתה לדרבן מדינות מוסלמיות לכרות ברית עימם. המדינות המוסלמיות קיבלו בעיקר נשק, ציוד צבאי ולגיונות עות'מאנים שנשלחו לאזורם. לאחר פתיחת תעלה בין הנילוס לים סוף ב-1532 העות'מאנים יכלו להעביר סחורות מהמזרח ומהודו ישירות לאנטוליה ולבירתם איסטנבול. חשיבותם של האוקיינוס ההודי והים האדום עלתה וכך גם השפעת האימפריה האתיופית הנוצרית ששלטה על מצר באב אל מנדב.
סיבות אלו היוו גורם מכריע לפלישה העות'מאנית לאתיופיה. הפורטוגזים שהקימו מבצרים באיי דחלק שלטו על דרום ים סוף יחד עם בעלי בריתם האתיופים. לעות'מאנים בתחילה לא היה עניין בפלישה לאתיופיה אלא בלחימה כנגד האימפריה הפורטוגזית, אך כאשר אתיופיה נהפכה לבעלת ברית עיקרית של הפורטוגזים באזור, העות'מאנים לאחר הבסתם של הפורטוגזים פנו לכיבוש אתיופיה.
העילה העות'מאנית למלחמה > רקע: מלחמת פורטוגל-טורקיה

הכיבוש העות'מאני של מצרים ב-1517 גרם לשתי האימפריות, הפורטוגזית והעות'מאנית להתנגש ביניהן לראשונה. הפורטוגזים, בראשותו של המושל אפונסו דה אלבוקרקי (Afonso de Albuquerque), החליטו לנסות לחסום את מעבר הסחורות ממזרח אסיה לאירופה דרך שטחי האימפריה העות'מאנית על ידי חסימת הכניסות לים סוף ולמפרץ הפרסי. הניסיון לחסום את מצר הורמוז ובכך לחסום את המפרץ הפרסי נכשל, למרות השליטה הפורטוגזית באוקיינוס ההודי.
העימות הראשון בין העות'מאנים והפורטוגזים החל ב-1538, כאשר הביילארביי (Beylerbeyi - "נסיך הנסיכים") של מצרים סולימאן פאשה (Süleyman Paşa), נלחם כנגד הפורטוגזים בניסיון לכבוש מידם שטחים בהודו. התקפה זו של העות'מאנים נכשלה אך כוחותיו של סולימאן פאשה הצליחו לכבוש את עדן, דבר שפגע מאוד ביכולת הפורטוגזים למנוע מסחר דרך ים סוף. המלחמה בין פורטוגל והעות'מאנים בקרן אפריקה הייתה על רקע מלחמת אתיופיה-אדאל. אתיופיה, שאליה פלשו כוחות סולטנות אדאל הסומלית ב-1529, פנתה לפורטוגל לעזרה צבאית, וב-10 בפברואר 1541 הגיעו הכוחות הפורטוגזים הראשונים לעיר מאסאווה. העות'מאנים, שכבר שלחו לגיון שלם לצד הכוחות של אדאל, החליטו לשלוח לגיון נוסף לאזור.
הלחימה בין הפורטוגזים והעות'מאנים מחוץ לשטח אתיופיה החל ב-1538 כאשר העות'מאנים הטילו מצור ימי על העיר דיו שנבנתה על ידי הפורטוגזים ב-1535. הכוח הימי העות'מאני הובל על ידי שליחו של הסולטאן סולימאן הראשון, חוסיין פאשה. כוח פורטוגזי תחת פיקודו של אסטבאו דה גאמה שיצא מגואה ב-31 בדצמבר 1540 הגיע לעיר עדן ב-27 בינואר 1541, ומשם המשיך למאסאווה באתיופיה, לשם הגיע ב-21 בפברואר. רוב הכוח המשיך משם צפונה, אך כאשר הגיע לנמל סואץ גילה שהעות'מאנים ידעו על מסעו ובכך סיכלו את התקפתו. אסטבאו שינה את כיוונו דרומה וחזר לנמל מאסאווה, לא לפני שתקף את נמל א-טור שבחצי האי סיני.
בפברואר 1542 כוחותיו של כריסטובאו דה גאמה (Cristovão da Gama) התנגשו לראשונה עם הצבא של אדאל והעות'מאנים בקרב בכאנטה. בקרב זה ניצחו הפורטוגזים. לאחר מכן הפורטוגזים יחד עם האתיופים ניצחו גם בקרב ג'רטה, אך בקרב שלאחר מכן הפורטוגזים הובסו על ידי המוסלמים בקרב וופלה, שבו כריסטובאו נלקח בשבי והוצא להורג כאשר סירב להתאסלם. בסופו של דבר הקיסר האתיופי גלאוודיוס ארגן את צבאו מחדש ויחד עם הפורטוגזים הצליח להביס את צבא אדאל ולהרוג את אחמד גראן בקרב ווינה דגה. בקרבות נוספים ליד דיו השמידו הפורטוגזים את הכוח הימי העות'מאני.
העות'מאנים הפסידו במספר קרבות ימיים נוספים, הראשון שבהם ב-1547 כאשר האדמירל פירי ראיס (Piri Reis) נתן פקודה לצי העות'מאני באוקיינוס ההודי וב-26 בפברואר 1548 לכבוש מחדש את עדן. ב-1552 הפורטוגזים כבשו מחדש את בנדר עבס ומוסקט.
בהמשך הפורטוגזים הצליחו לכבוש את האי הורמוז בכניסה למפרץ הפרסי, ב-1556 העות'מאנים הפסידו את בחריין, והצי העות'מאני נהרס כליל בעקבות סערה ליד גוג'ראט.
ב-1554 הוכרזו מחוזות אל-חסה וחבש כחלק מהאימפריה העות'מאנית. המשימה לכבוש את האימפריה האתיופית הוטלה על אזדאמיר פאשה (Özdemir Pasha). הצבא העות'מאני פלש לאתיופיה ב-1557.
הלחימה > מהפלישה עד מותו של יסחק

העות'מאנים, תחת פיקודו של אזדאמיר פאשה, פלשו תחילה לממלכת מדיר בהר שבצפונה של האימפריה האתיופית. הפולשים הצליחו לכבוש את ערי החוף מאסאווה וארקיקו, המשיכו לפנים הארץ, והצליחו לכבוש את עיר הבירה האזורית דאברווה, שם הקימו מוצב קדמי. כיבוש האזור גרם להפסקת היצוא מאתיופיה ולהכנסת נשק חם לאזור. על התושבים המקומיים שנכבשו הוטל מס גולגולת. הקיסרים האתיופים לא עמדו מול העות'מאנים מכיוון שצבא אתיופיה היה עסוק בקרבות בדרום אתיופיה נגד אמירות הרר והעומד בראשה נור אבן מוג'היד. עיקר הלחימה נגד העות'מאנים נפל על המלך המקומי בהר נגוס יסחק, שהשיג נשק חם ומרד כנגד העות'מאנים. מרד זה הצליח בהתחלה והעות'מאנים נסוגו חזרה לעיר מאסאווה, אך לאחר שהעות'מאנים התארגנו מחדש, הם הצליחו לדכא את המרד.
לאחר מותו של קיסר אתיופיה גלאוודיוס ב-1559, עלה לכס הקיסרות אחיו מינאס. העות'מאנים שינו את הטקטיקה שלהם והחלו לשכנע שליטים מקומיים של הממלכות השונות באתיופיה להצטרף לאימפריה שלהם, טקטיקה שהצליחה כנגד האימפריה הספווית, בים התיכון ובבלקן. בהר יסחק, מלך מדיר, לא היה ביחסים טובים עם הקיסר מינאס וב-1560 מרד נגדו. בהתחלה המרד הצליח ויסחק הצליח לכבוש את אזור תיגראי, אך לבסוף הצליחו כוחות הקיסר לגרש את צבאו של יסחק מתיגראי. יסחק פנה אל העות'מאנים והבטיח לתת להם את הערים דאברווה, מאסאווה, ארקיקו וכל השטח שבין הערים האלו בתמורה לעזרה צבאית. העות'מאנים הסכימו ויסחק החל לנוע דרומה אל עבר תיגראי ואל יתר המחוזות הצפוניים האחרים של אתיופיה, כוחותיהם של שני הצדדים נלחמו שוב ב-1562, ללא הכרעה, ויסחק והקיסר מינאס חתמו על הסכם שלום ביניהם.
בנו ויורשו של הקיסר מינאס, סרצה דנגל שהומלך לקיסר אתיופיה ב-1563 היה ביחסים טובים עם יסחק. כחלק מההסכם הקודם יסחק פינה את הכוחות העות'מאנים מהעיר דאברווה ב-1572 אך הם חזרו זמן קצר לאחר מכן בגלל ההסכם שקדם להסכם זה. יסחק שוב פנה לעות'מאנים, יחד עם סולטאן הרר מוחמד מנסור הרביעי, ויחד הם תקפו את הצבא האתיופי ב-1579. למרות איחוד כוחותיהם, הפסידו המלכים לכוחות הקיסר האתיופי ומנהיגיהם נהרגו בקרב.
הלחימה > משחרור דאברווה עד הסכם השלום

הקיסר המשיך וכבש את הערים דאברווה וארקיקו, אך נכשל בכיבוש מאסאווה, שם הצליח להרוס את המבצר אך נכשל בכיבוש העיר. קרבות אלו גרמו לעות'מאנים לשלוח תגבורת לאזור ממצרים והם החלו בתכנון לכיבוש דאברווה שהייתה נקודת הכניסה לכיבוש אתיופיה כולה. העות'מאנים חיזקו את העיר מאסאווה, כבשו חזרה את ארקיקו, וחזרו לטקטיקה של תמיכה במנהיגים מקומיים כשהמליכו את ווד אזום כמלך החדש של מדיר בהר. ב-1588 החלו העות'מאנים בפלישה נוספת אך הובסו על ידי מנהיג מקומי, הקיסר שחשש מהפלישות של העות'מאנים תקף את העיר ארקיקו ב-1589 אך נכשל בכיבושה.
חשיבותה של אתיופיה החלה לרדת בעייני העות'מאנים יחסית לאזור הים התיכון או הגבול המזרחי עם האימפריה הספווית. לאחר מותו של אזדאמיר פאשה רבים מהשטחים שנכבשו החלו להתמרד והמרד התימני בין 1569–1570 הוריד עוד יותר את חשיבות אתיופיה. הגבול בין האימפריה האתיופית לאימפריה העות'מאנית נשמר והשטח שנכבש באתיופיה נהיה תחת שלטונו של הפאשה המקומי ב-1591, מכאן ואילך היה שלום יחסי בין שני הצדדים.
הקרבות בין הצדדים התחדשו ב-1615 תחת הקיסר האתיופי-קתולי סוסניוס, שפלש למאסאווה העות'מאנית. פלישה זו הכעיסה את הפאשה המקומי והובילה להחלטתו להחרים את הסחורות האתיופיות בנמל המקומי עד שהנשק שהוחרם בפלישה יוחזר אליו. בתגובה לכך הורה הקיסר סוסניוס למושלי מחוזות הצפון לא לספק סחורות למאסאווה. המתח בין הצדדים נמשך והעות'מאנים פלשו למספר אזורי כפר ב-1624 ובתגובה לכך האתיופים תקפו את ארקיקו. לבסוף חתמו שני הצדדים על הסכם שלום, לפיו הסחורה לקיסר והכנסייה האורתודוקסית האתיופית יהיו פטורים ממכס ושליחים קיסריים יהיו בעלי זכות נסיעה חופשית באזור, והעות'מאנים יקבלו עבדים. ההסכם כלל גם עונשים למפרי ההסכם. בעקבות זאת העות'מאנים דיללו את כוחם באזור והשאירו רק לגיון אחד בנוסף לכוח ארטילרי בארקיקו.
לקריאה נוספת

סאלה אזבאראן, התגובה העות'מאנית להתפשטות האירופאית, מסת"ב 9754280665 (טורקית).
מיקומו של מצר באב אל מנדב (מסומן בעיגול אדום).
מפת האימפריה הפורטוגזית.
קרן אפריקה ערב פלישת אדאל ב-1529.
IOS 11

| --- | --- |

 מפתח:  אפל
 משפחה:  iOS
 מודל קוד:  סגור
 מחזור חיים:  5 ביוני 2017 – הווה (7 שנים) 
 גרסה אחרונה:  11.4.1 ב־9 ביולי 2018
 סוג גרעין:  היברידי
 סוג רישיון:  קנייני, במיוחד עבור רכיבי קוד-פתוח.
 סביבת שולחן עבודה:  Cocoa Touch 
 פלטפורמות:  אייפון, אייפד ואייפוד טאץ'
 אתר אינטרנט:  https://www.apple.com/ios/ios-11/ 
 → IOS 10IOS 12 ←
 
iOS 11 היא מערכת הפעלה שאפל הציגה ב-5 ביוני 2017 למשתמשי iOS בכנס המרכזי של WWDC. גרסת הבטא הראשונה פורסמה לראשונה לאחר המצגת המרכזית באירוע, עם גרסת בטא ציבורית שפורסמה בסוף חודש יוני 2017.
הגרסה הציבורית שוחררה ב-19 בספטמבר 2017.
חידושים

העדכון מציג אפשרויות חדשות רבות ושינויים בעיצוב ובאופן כללי גם במכשירים.
בין שינויי iOS 11:
שינויים משמעותיים במספר אפליקציות מובנות במערכת ה-IOS כגון: הגדרות, הודעות, מחשבון, פתקים, אנשי קשר ועוד.
שיפורים משמעותיים מאוד בחיי הסוללה (IOS 11.1).
הסרת שמות האפליקציות המופיעות במדף ה-dock בתחתית המסך.
מסך הנעילה ומרכז ההתראות משולבים, ומאפשרים להציג את כל ההודעות ישירות במסך הנעילה.
הדפים השונים של מרכז הבקרה מאוחדים, צוברים הגדרות מותאמות אישית ואת היכולת 3D סמלים לגעת עבור אפשרויות נוספות.
שינוי בעיצוב סימני הקישוריות במרכז הבקרה על מנת לעזור משתמשים להבדיל בבעיית ההתנתקות מהחיבורים הפעילים\המנותקים(IOS 11.2).
App Store מקבלת שיפוץ חזותי להתמקד בתוכן העריכה .
באפליקציית הקבצים- קובץ מנהל היישום מאפשר גישה ישירה לקבצים המאוחסנים מקומית ובשירותי ענן.
סירי תוכלנה לתרגם בין שפות, תדבר בקול יותר אנושי, ותכלול את טכניקת "לימוד במכשיר" על מנת להבין טוב יותר את ההרגלים של המשתמש ולהציע הצעות משופרות.
המצלמה תכלול הגדרות חדשות עבור תמונות במצב צילומים משופרים ותשתמש בטכנולוגיות קידוד חדשות כדי לצמצם את גודל הקבצים.
הודעות ישולבו עם iCloud כדי לסנכרן טוב יותר הודעות ב- iOS ו- MacOS, וכן תמיכה ב- Apple Pay.
אפשרות להקלטת מסך.
ניתנת האפשרות לערוך את האפליקציות במסך בית במהירות רבה יותר, לחיצה ארוכה על אפליקציה תגרום לה לרטוט ולאחר מכן אצבע נוספת על עוד אפליקציות תעביר אותן לאותה אפליקציה ותספור כמה אפליקציות מעבירים לעמוד אחר (תומך בכל המכשירים התומכים בעדכון).
תכונות חדשות מסוימות יופיעו רק באייפד, כולל מעגן יישומים נגיש תמיד וממשק חדש להצגת אפליקציות מרובות בו-זמנית.
משתמשי אייפון ואייפד יכולים לגרור ולשחרר קבצים, למרות שהתכונה מוגבלת יותר באייפון.
פונקציית חדשה בהגדרות הנקראת מצב חירום SOS.
פונקציה הנותנת מידע מפורט על מצב הבריאות של הסוללה ופונקציה המאפשרת לבטל את האטת המכשיר (מאייפון 6 ומעלה).
המכשירים התואמים לעדכון

| אייפון | אייפד | אייפוד |
| --- | --- | --- |
| 5, 5s, SE5 | pro 12.9,pro 10.5,pro 9.7 | דור 6 |
| 6,6+,6S,6S+ | אייפד אייר, אייפד אייר 2, אייפד |  |
| 7, 7 פלוס | mini 2,mini 3,mini 4,דור 5 |  |
8, 8 פלוס: 
אייפון X:
הערות שוליים

↑  iOS 11 | מגזין גאדג'טים, טכנולוגיה ובידור - Gadgety.co.il | גאדג'טי, באתר www.gadgety.co.il
↑  "רשמי: האייפון הבא ייחשף ב-12 בספטמבר". TGspot. 2017-08-31. נבדק ב-2018-09-26.
SparkyLinux

| --- | --- |


 מפתח:  SparkyLinux
 משפחה:  גנו/לינוקס
 מודל קוד:  קוד פתוח
 מחזור חיים:  5 במאי 2012 – הווה (12 שנים) 
 גרסה אחרונה:  4.52 ב־18 בדצמבר 2016 (לפני 8  שנים וחודשיים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  APT 
 סביבת שולחן עבודה:  LXQt 
 מבוססת על:  דביאן 
 פלטפורמות:  IA-32, x86-64, ARM 
 אתר אינטרנט:  https://sparkylinux.org/ 
 
ספארקי לינוקס (אנגלית: SparkyLinux) היא הפצת גנו/לינוקס, נגזרת של דביאן, המיועדת לשימוש במחשבים אישיים.
היא פותחה על ידי צוות הפיתוח של חברת SparkyLinux (ספארקי לינוקס) ושוחררה בתאריך 5 במאי 2012 (גרסה 1.0, Venus).
ההפצה ניתנת להורדה בגרסת 32 ו-64 ביט (בגרסה רגילה, מתגלגלת או גרסה למפתחים), גרסה לגיימרים (GameOver) גרסת לייב-סידי (SparkyLinux Rescue) וגרסאות חלקיות: גרסת CLI וגרסת Base Openbox, המספקות למשתמש בהן אפשרויות מינימליות.
המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Libre Office), נגן המדיה (VLC), תוכנת הדואר האלקטרוני (Mozilla Thunderbird) ועוד.
רשימת גרסאות

צוות הפיתוח משחרר אל השוק 3-4 גרסאות בשנה:
| תאריך יציאה | גרסה | שם קוד |
| --- | --- | --- |
| 5.5.2012 | 1.0 | Venus |
| 12.10.2012 | 2.0 | Eris |
| 27.7.2013 | 3.0 | Annagerman |
| 26.6.2015 | 4.0 | Tyche |
| 2.10.2015 | 4.1 | Tyche |
| 21.12.2015 | 4.2 | Tyche |
| 29.4.2016 | 4.3 | Tyche |
| 20.8.2016 | 4.4 | Tyche |
| 18.12.2016 | 4.5.2 | Tyche |
| 16.07.2017 | 5.0 | Nibiru |
| 27.09.2017 | 5.1 | Nibiru |